Komission lausunto EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta Euroopan parlamentin ja neuvoston direktiivi sähkön sisämarkkinoita koskevista yhteisistä säännöistä ja direktiivin 96/92/EY kumoamisesta komission ehdotusta muuttava EY:n perustamissopimuksen 250 artiklan 2 kohdan nojalla /* KOM/2003/0429 lopull. - COD 2001/0077 */





KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI sähkön sisämarkkinoita koskevista yhteisistä säännöistä ja direktiivin 96/92/EY kumoamisesta KOMISSION EHDOTUSTA MUUTTAVA EY:n perustamissopimuksen 250 artiklan 2 kohdan nojalla 2001/0077 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta EUROOPAN PARLAMENTIN JA NEUVOSTON DIREKTIIVI sähkön sisämarkkinoita koskevista yhteisistä säännöistä ja direktiivin 96/92/EY kumoamisesta 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdassa määrätään, että komissio antaa lausunnon Euroopan parlamentin toisessa käsittelyssä ehdottamista tarkistuksista. Komissio antaa tässä asiakirjassa lausuntonsa Euroopan parlamentin tekemistä 25 tarkistuksesta. 2. Tausta Komissio antoi direktiiviehdotuksen sähkön ja maakaasun sisämarkkinoita koskevien direktiivien 96/92/EY ja 98/30/EY muuttamisesta 13. maaliskuuta 2001. Euroopan parlamentti antoi lausuntonsa ensimmäisessä käsittelyssä 13. maaliskuuta 2002, ja komissio antoi muutetun ehdotuksen 7. kesäkuuta 2002. Ehdotus on sittemmin jaettu kahdeksi erilliseksi direktiiviehdotukseksi, joista toinen koskee sähkön ja toinen maakaasun sisämarkkinoita. Neuvosto vahvisti 3. helmikuuta 2003 yksimielisesti yhteisen kannan, jolle komissio antoi tukensa. Euroopan parlamentin sähködirektiiviin toisessa käsittelyssään tekemät 25 tarkistusta ovat osa kokonaiskompromissia, joka kattaa kolme tekstiä käsittävän sisämarkkinapaketin. Euroopan parlamentti hyväksyi paketin kokonaisuudessaan täysistunnossaan 4. kesäkuuta 2003. Koska neuvosto hyväksyy tarkistukset, sovittelumenettelyä ei käynnistetä. Neuvosto on hyväksynyt parlamentin tekemät tarkistukset 16. kesäkuuta 2003. 3. Ehdotuksen tarkoitus Komission ehdotuksen tarkoituksena on luoda tasapuoliset toimintaedellytykset kaikille sähkö- ja kaasumarkkinoiden toimijoille Euroopan unionissa. Suuret asiakkaat ovat hyötyneet sähködirektiivistä (96/92/EY) ja maakaasudirektiivistä (98/30/EY) alhaisempien hintojen ja palvelujen paremman tason muodossa. Direktiivit jättävät kuitenkin jäsenvaltioille paljon valinnanvaraa markkinoiden avaamisen, verkkoon pääsyn järjestämisen ja markkinoiden sääntelyn suhteen. Käytäntö on osoittanut, että tällainen tilanne johtaa kilpailun vääristymiseen, kun joissakin jäsenvaltioissa markkinat on avattu laajemmin tosiasialliselle kilpailulle kuin toisissa. Tästä syystä komissio on ehdottanut tätä muutosdirektiiviä. Sen avulla sähkö- ja kaasumarkkinat pyritään avaamaan asteittain täydellisesti kilpailulle samalla kun varmistetaan julkisen palvelun korkea taso sekä yleispalvelun velvoitteen täyttäminen sähköalalla. Ehdotuksessa poistetaan mahdollisuus valita neuvotteluihin perustuva sähkö- ja kaasuverkkoon pääsy ja velvoitetaan jäsenvaltiot eriyttämään oikeudellisesti siirto- ja jakeluverkonhaltijat yrityksen muista osista. Lisäksi kaikkien jäsenvaltioiden on nimettävä sääntelyviranomainen, joilla on tietty vähimmäistoimivalta. Ehdokasmaat ovat liittymisprosessin yhteydessä antaneet liittymisneuvotteluissa sitoumuksia, jotka koskevat voimassa olevia sähkö- ja maakaasudirektiivejä. Komissio edellyttää, että uudet jäsenvaltiot täyttävät tässä uudessa direktiivissä asetetut velvoitteet, mutta myöntää samalla, että asianmukaisesti perustelluissa ja poikkeuksellisissa tapauksissa voi olla tarpeellista antaa kyseisille valtioille mahdollisuus sopeutua entistä pidemmälle kehittyneisiin sähkö- ja maakaasumarkkinoihin vähitellen. Komissio lähtee kuitenkin siitä periaatteesta, ettei pysyviä poikkeuksia hyväksytä. 4. Komission lausunto Euroopan parlamentin ehdottamista tarkistuksista Euroopan parlamentti teki 4. kesäkuuta 2003 maakaasun sisämarkkinoita koskevista yhteisistä säännöistä ja direktiivin 96/92/EY kumoamisesta annettuun direktiiviehdotukseen 25 tarkistusta. Komissio voi hyväksyä kaikki tehdyt tarkistukset kokonaisuudessaan. Kaikki tarkistukset selkeyttävät tekstiä, ja komissio yhtyy niihin täysin. 5. Päätelmä Komissio hyväksyy tarkistukset, joita parlamentti ehdotti 4. kesäkuuta 2003 ja jotka neuvosto hyväksyi 16. kesäkuuta 2003.